1. ΠΡΟΕΔΡΙΚΟΝ ΔΙΑΤΑΓΜΑ της 14/19 Αυγ. 1924 Περί διοικήσεως και διαχειρίσεως δημοσίων ιαματικών πηγών απ’ ευθείας υπό του Κράτους. Εξεδόθη εις εκτέλεσιν των άρθρ.4, 8, 9 και 15 Νόμ. 2188/1920 (ανωτ. σελ. 125). Άρθρ.1.-(Αντικατεστάθη υπό του άρθρ.1 του Β.Δ/τος της 1/13 Απρ. 1940, κατωτ. αριθ. 3). Άρθρ.2.-«Παρ’ εκάστη των κατά το προηγούμενον άρθρον απ’ ευθείας υπό του Δημοσίου εκμεταλλευομένων ιαματικών πηγών διορίζονται δια πράξεως του επί της Εθνικής Οικονομίας Υπουργού, μετά γνωμοδότησιν του Διοικητικού Συμβουλίου της παρ’ αυτώ Υπηρεσίας Ξένων και Εκθέσεων και δια την διάρκειαν μιας μέχρι πέντε λουτρικών περιόδων: α) Εις εισπράκτωρ επί μηνιαία αποζημιώσει μη υπερβαινούση τας δραχ. 1.600, έχων την ευθύνην και τας υποχρεώσεις των δημοσίων εισπρακτόρων. β)Εις φύλαξ επί μηνιαία αποζημιώσει μέχρι δραχ. 800. γ) Εις μέχρι πέντε υπηρέται ή υπηρέτριαι επί μηνιαία αποζημιώσει ίση προς τον μισθόν κλητήρος α΄, β΄ ή γ΄ τάξεως». Ετροποποιήθη ως άνω υπό του Β.Δ/τος της 1/14 Ιουλ. 1927 περί τροποποιήσεως του από 15 Αυγ. 1924 Δ/τος κτλ. Άρθρ.3.-Εισπράκτωρ διορίζεται ο έχων απολυτήριον ελληνικού σχολείου και εκπληρώσας την στρατιωτικήν αυτού υποχρέωσιν ή απαλλαγείς ταύτης νομίμως. Φύλαξ διορίζεται ο γνωρίζων ανάγνωσιν και γραφήν και εκπληρώσας την στρατιωτικήν αυτού υποχρέωσιν. Υπηρέτης διορίζεται ο εκπληρώσας ως άνω την στρατιωτικήν αυτού υποχρέωσιν ή ο απαλλαγείς ταύτης νομίμως ή μη εκπληρώσας αυτήν λόγω ηλικίας. Άρθρ.4.-Οι αποτελούντες το προσωπικόν των απ’ ευθείας υπό του Κράτους εκμεταλλευομένων δημοσίων ιαματικών πηγών εισπράκτορες, φύλακες και υπηρέται ουδεμιάς άλλης αποζημιώσεως πλην της εν άρθρ. 2 του παρόντος οριζομένης δικαιούνται παρά του Δημοσίου. Άρθρ.5.-Οι εισπράκτορες των ιαματικών πηγών εισίν εντεταλμένοι την είσπραξιν του τιμήματος εισόδου εις αυτάς, ως και παντός άλλου δικαιώματος του Δημοσίου, ή αντιτίμου εκ διαμονής κλπ. Προς τούτο εφοδιάζονται παρά της αρμοδίας Υπηρεσίας του Υπουργείου της Εθνικής Οικονομίας δια διπλοτύπου βιβλίου εισπράξεως ηριθμημένου, κατ’ αύξοντα αριθμόν, εσφραγισμένου και προσηκόντως τεθεωρημένου υπό τινος των υπαλλήλων της Διευθύνσεως οριζομένου υπό του Διευθυντού. Αι εισπράξεις ενεργούνται συμφώνως προς τας παρά του Υπουργείου της Εθνικής Οικονομίας παρεχομένας αυτοίς διαταγάς και οδηγίας. Άρθρ.6.-Οι εισπράκτορες ιαματικών πηγών υποχρεούνται όπως πάσας τας υπ’ αυτών πραγματοποιουμένας εισπράξεις παραδίδωσιν εις τον οριζόμενον υπό του Ταμίου, εις την δικαιοδοσίαν του οποίου υπάγεται η ιαματική πηγή, δημόσιον εισπράκτορα, υποχρεούμενον να μεταβαίνη αυτοπροσώπως προς παραλαβήν των εισπράξεων εις τον τόπον της λειτουργίας των ιαματικών πηγών κατά χρονικά διαστήματα καθοριζόμενα υπό του αυτού ταμίου, μη δυνάμενα δε πάντως να υπερβώσι το δεκαπενθήμερον. Οι δημόσιοι εισπράκτορες παραλαμβάνοντες τας εισπράξεις μετά προηγούμενον έλεγχον και θεώρησιν του βιβλίου των διπλοτύπων αποδείξεων, παραδίδουσιν εις τον εισπράκτορα των ιαματικών πηγών απόδειξιν εκ διπλοτύπου δια ποσόν ίσον προς τας παραλαμβανομένας παρ’ αυτού εισπράξεις. Τας αποδείξεις ταύτας οι εισπράκτορες ιαματικών πηγών υποβάλλουσιν αμελλητί εις το Υπουργείον της Εθνικής Οικονομίας μετά καταστάσεως εμφαινούσης τον αριθμόν των εκδοθεισών αποδείξεων και εισιτηρίων και το εκ τούτων εισπραχθέν ποσόν. Σελ.167 Εκμετάλλευση ιαματικών πηγών από το Κράτος 18.Δ.γ.1 Το ακριβές της καταστάσεως βεβαιούται υπό του παρά τη ιαματική πηγή διωρισμένου ιατρού και του παραλαβόντος τας εισπράξεις των ιαματικών πηγών δημοσίου εισπράκτορος. Άρθρ.7.-Τα καθήκοντα ή η αναπλήρωσις εισπράκτορος των ιαματικών πηγών δύνανται να ανατίθηνται εις τους φύλακας ιαματικών πηγών εφ’ όσον κέκτηνται τα προσόντα δια τον διορισμόν ως εισπρακτόρων. Εν τη τοιαύτη περιπτώσει ο φύλαξ λαμβάνει τας αποδοχάς εισπράκτορος ιαματικών, δι’ ο διάστημα εκτελεί τα καθήκοντα ταύτα. Η κατά τον τοιούτον όμως τρόπον αποζημίωσις του εκτελούντος χρέη εισπράκτορος φύλακος των ιαματικών πηγών δεν δύναται επ’ ουδενί λόγω να διαρκέση πέραν της λουτρικής περιόδου. 